Public procurement notice: Contract Award Notice
Published: 2025-02-28
Buyer: Ένωση εταιρειών «UniSystems – ΑΝΤΑΚΟΜ»
Country: GR
Region: EL303
CPV classification: 30200000 | 48000000 | 72212900: Miscellaneous software programming services | 72261000: Software support services | 72500000
Estimated value: 1127173.72 EUR
EU fund: eu-funds

Technical requirements: Αντικείμενο της σύμβασης είναι οι έλεγχοι και υπηρεσίες ασφάλειας και προστασίας δεδομένων στο Ολοκληρωμένου Συστήματος Διαχείρισης Δικαστικών Υποθέσεων της Διοικητικής Δικαιοσύνης» (ΟΣΔΔΥ ΔΔ), δηλαδή στο Συμβούλιο της Επικρατείας, στη Γενική Επιτροπεία των Διοικητικών Δικαστηρίων και στα Τακτικά Διοικητικά Δικαστήρια όλης της Χώρας. Στο αντικείμενο του Έργου περιλαμβάνεται η εκπόνηση Σχεδίου Ασφαλείας του πληροφοριακού συστήματος ΟΣΔΔΥ ΔΔ, η παροχή υπηρεσιών SoC-as-a-service για δύο (2) έτη, καθώς και η παροχή εγγύησης καλής λειτουργίας για δύο (2) έτη από την οριστική παραλαβή υλικού & λογισμικού. Επίσης, η συστηματική συνεργασία με τον Ανάδοχο του Κυρίως Έργου της ανάπτυξης του ΟΣΔΔΥ ΔΔ για την ομαλή ενσωμάτωση των αναγκαίων ρυθμίσεων και διαδικασιών τις οποίες θα περιγράψει ο Ανάδοχος του παρόντος έργου στο πληροφοριακό σύστημα που αναπτύσσει ο Ανάδοχος του Κυρίως Έργου.
Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη σύμβαση και έχει ή είχε υποστεί ή ενδέχεται να υποστεί ζημία από εκτελεστή πράξη ή παράλειψη της Αναθέτουσας Αρχής κατά παράβαση της νομοθεσίας της Ευρωπαϊκής Ένωσης ή της εσωτερικής νομοθεσίας, δικαιούται να ασκήσει προδικαστική προσφυγή ενώπιον της ΕΑΔΗΣΥ κατά της σχετικής πράξης ή παράλειψης της Αναθέτουσας Αρχής, σύμφωνα με τα ειδικότερα οριζόμενα στα άρ. 345 επ. ν. 4412/2016 προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του. Σε περίπτωση προσφυγής κατά πράξης της Αναθέτουσας Αρχής η προθεσμία για την άσκηση της προδικαστικής προσφυγής είναι: (α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή (β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ. Σε περίπτωση παράλειψης, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης. Οι προθεσμίες ως προς την υποβολή των προδικαστικών προσφυγών και των παρεμβάσεων αρχίζουν την επομένη της ημέρας της προαναφερθείσας κατά περίπτωση κοινοποίησης ή γνώσης και λήγουν όταν περάσει ολόκληρη η τελευταία ημέρα και ώρα 23:59:59 και, αν αυτή είναι εξαιρετέα ή Σάββατο, όταν περάσει ολόκληρη η επομένη εργάσιμη ημέρα και ώρα 23:59:59. Η προδικαστική προσφυγή συντάσσεται υποχρεωτικά με τη χρήση του τυποποιημένου εντύπου του Παραρτήματος Ι του Π.Δ. 39/2017 και κατατίθεται ηλεκτρονικά μέσω της λειτουργικότητας «Επικοινωνία» στην ηλεκτρονική περιοχή του συγκεκριμένου διαγωνισμού, επιλέγοντας την ένδειξη «Προδικαστική Προσφυγή» σύμφωνα με το άρ. 18 της Κ.Υ.Α. ΕΣΗΔΗΣ Προμήθειες και Υπηρεσίες. Για το παραδεκτό της άσκησης της προδικαστικής προσφυγής κατατίθεται παράβολο από τον προσφεύγοντα υπέρ του Δημοσίου, κατά τα ειδικά οριζόμενα στο άρ. 363 του ν. 4412/2016. Το παράβολο επιστρέφεται στον προσφεύγοντα, σε περίπτωση ολικής ή μερικής αποδοχής της προσφυγής του ή σε περίπτωση που, πριν την έκδοση της απόφασης της ΕΑΔΗΣΥ επί της προσφυγής, η Αναθέτουσα Αρχή ανακαλεί την προσβαλλόμενη πράξη ή προβαίνει στην οφειλόμενη ενέργεια. Η προθεσμία για την άσκηση της προδικαστικής προσφυγής και η άσκησή της κωλύουν τη σύναψη της σύμβασης επί ποινή ακυρότητας, η οποία διαπιστώνεται με απόφαση της ΕΑΔΗΣΥ μετά από άσκηση προσφυγής, σύμφωνα με το άρ. 368 του ν. 4412/2016. Όμως, μόνη η άσκηση της προδικαστικής προσφυγής δεν κωλύει την πρόοδο της διαγωνιστικής διαδικασίας, υπό την επιφύλαξη χορήγησης από το Κλιμάκιο προσωρινής προστασίας σύμφωνα με το άρ. 366 παρ. 1-2 ν. 4412/2016. Η προηγούμενη παράγραφος δεν εφαρμόζεται στην περίπτωση που, κατά τη διαδικασία σύναψης της παρούσας σύμβασης, υποβληθεί μόνο μία (1) προσφορά. Η άσκηση της προδικαστικής προσφυγής αποτελεί προϋπόθεση για την άσκηση των ένδικων βοηθημάτων της αίτησης αναστολής και της αίτησης ακύρωσης του άρ. 372 του ν. 4412/2016 κατά των εκτελεστών πράξεων ή παραλείψεων της Αναθέτουσας Αρχής . Για περισσότερες πληροφορίες βλέπε Παρ. 3.4 της Διακήρυξης.
Το έργο περιλαμβάνει, επιγραμματικά, τις εξής Φάσεις: (1) Ασφάλεια Πληροφοριακών Συστημάτων, (2) Προστασία Προσωπικών Δεδομένων, (3) Αποτροπή Ειδικών Τύπων Κυβερνοεπιθέσεων, (4) Διαλειτουργικότητα, (5) Εκπαίδευση & Τεκμηρίωση και (6) Αναφορές, Συμβουλευτική & Υποστήριξη. Φ1 Ασφάλεια Πληροφοριακών Συστημάτων Η Φάση αφορά την παροχή υπηρεσιών συμβούλου ανάπτυξης, εξάπλωσης (roll-out) και εφαρμογής Συστήματος Διαχείρισης Ασφάλειας Πληροφοριών (ΣΔ¬ΑΠ) που καλύπτει όλες τις τεχνολογικές λειτουργίες του ΟΣΔΔΥ ΔΔ (π.χ. ανάπτυξη, συντήρηση, δοκιμές κ.λπ.) με καθορισμένη ταξινόμηση και δομή διακυβέρνησης (π.χ. ρόλοι/αρμοδιότητες, διαδικασία συμμόρφωσης, εκπαίδευση κ.λπ.). Φ2 Προστασία Προσωπικών Δεδομένων Η Φάση αυτή αποβλέπει στον ακριβή καθορισμό των απαιτήσεων συμμόρφωσης του ΟΣΔΔΥ ΔΔ προς τον ΓΚΠΔ. Ο Ανάδοχος θα εκπονήσει ειδική μελέτη, όπως περιγράφεται στη συνέχεια, προκειμένου να καλύψει τις απαιτήσεις προστασίας προσωπικών δεδομένων και να συμμορφωθεί το ΠΣ του ΟΣΔΔΥ ΔΔ με τον ΓΚΠΔ. Φ3 Αποτροπή Ειδικών Τύπων Κυβερνοεπιθέσεων Πρέπει να προσφερθούν και να εγκατασταθούν Αναχώματα Ασφάλειας (Firewalls), λογισμικό προστασίας τερματικών, αντιμετώπισης επιθέσεων, καθώς και SOCaaS (Security O¬pe¬ra¬tions Center as-a-Ser¬vi¬ce). Φ4 Διαλειτουργικότητα Να διασφαλίζεται διαλειτουργικότητα με πολλαπλά λειτουργικά συστήματα (UBUNTU, Windows, Android κ.λπ.), με υπάρχοντα VPN, καθώς και με τον υπάρχοντα δικτυακό εξοπλισμό. Φ5 Εκπαίδευση & Τεκμηρίωση Να παρασχεθεί εκπαίδευση σε ομάδα στελεχών που θα υποδείξει το ΣτΕ τόσο στην προσφερθείσα υλικοτεχνική υποδομή (υλικό και λογισμικό), όσο και στην εγκατάσταση, παραμετροποίηση και λειτουργία του συστήματος. Η εκπαίδευση να γίνει από πιστοποιημένο προσωπικό. Φ6 Αναφορές, Συμβουλευτική & Υποστήριξη Να περιγραφούν τα εργαλεία/μέθοδοι διενέργειας των Ελέγχων Ασφάλειας (Penetration Tests, Pen Test) στα ενεργά συστήματα και στις διαδικτυακές και εσωτερικές εφαρμογές. Να αναφερθούν τα ευρήματα των ελέγχων, ταξινομημένα ανά επίπεδο επικινδυνότητας. Να διατυπωθούν συστάσεις για περιορισμό της επικινδυνότητας, με επισήμανση τυχόν παραλείψεων και εφικτών βελτιώσεων. Ο Ανάδοχος θα παρέχει υπηρεσίες διοίκησης Έργου για τα παρακάτω: • Παρακολούθηση και έλεγχος υλοποίησης του παρόντος Έργου, που περιλαμβάνει: - Αποδοτική και αποτελεσματική συνεργασία με το ΟΣΔΔΥ ΔΔ και τους λοιπούς εμπλεκόμενους - Επιτελικό συντονισμό ομάδων έργου - Παρακολούθηση πορείας υλοποίησης, απολογισμό εργασιών και εκροών, προγραμματισμό επόμενων ενεργειών/εργασιών • Διασφάλιση ποιότητας (Quality Assurance), που περιλαμβάνει: - Εφαρμογή διαδικασιών διασφάλισης ποιότητας στο πλαίσιο των δραστηριοτήτων του έργου - Τελικούς ελέγχους ποιότητας παραδοτέων πριν την υποβολή - Συντονισμό των κύκλων παραλαβών των παραδοτέων (π.χ. παρακολούθηση και συντονισμός των υποβολών και επανυποβολών, των σχολίων/παρατηρήσεων που θέτει το ΟΣΔΔΥ ΔΔ, των προσαρμογών/διορθώσεων που γίνονται κ.λπ.) - Συνεργασία με τον ανάδοχο του Υποέργου 2 «Παροχή Υπηρεσιών Τεχνικού Συμβούλου (Πιστοποίησης Φυσικού Αντικειμένου) του έργου “Ψηφιακή Αναβάθμιση ΟΣΔΔΥ ΔΔ” της Πράξης “Ψηφιακή αναβάθμιση ΟΣΔΔΥ ΔΔ” (κωδ. ΟΠΣ 5069423).


Winner: Ένωση εταιρειών «UniSystems – ΑΝΤΑΚΟΜ»
Award value: 1127173.72